ลืมหรือยังแฟนๆ ชวนเกาะติดคดี หวย 30 ล้าน วันนี้ไปถึงไหนแล้ว
ทีมข่าวไทยรัฐออนไลน์, พาไปอุ่นเครื่องในคดีหวย 30 ล้าน ที่ทำเอาหลายคนไม่หลับไม่นอน เพราะอยากรู้ว่าแท้จริงแล้วเรื่องนี้จะมีจุดจบอย่างไร แต่ที่รู้ๆ งานนี้จะต้องมีฝ่ายใดฝ่ายหนึ่งที่โกหก และเล่นละครได้อย่างแนบเนียน ทำให้นึกวลีหนึ่งที่กล่าวไว้ว่า ,โกหกใครก็ได้ แต่โกหกใจตัวเองไม่ได้,สำหรับเรื่องนี้เริ่มต้นขึ้น เมื่อวันที่ 1 พ.ย. 60 ร.ต.ท.จรูญ วิมล อดีตข้าราชการตำรวจวัยเกษียณ ถูกลอตเตอรี่ รางวัลที่ 1 หมายเลข 533726 งวดประจำวันที่ 1 พ.ย. 2560 จำนวน 5 ใบ ได้รับเงินรางวัล 30 ล้านบาท,วันที่ 5 ธ.ค. 60 นายปรีชา ใคร่ครวญ อายุ 50 ปี ครูชำนาญการพิเศษโรงเรียนเทพมงคลรังษี ได้แจ้งความกับตำรวจ สภ.เมืองกาญจนบุรี จ.กาญจนบุรี ว่าซื้อสลากเลข 533726 งวดประจำวันที่ 1 พ.ย. 60 จำนวน 5 ใบ ซึ่งถูกรางวัลที่ 1 ได้เงินรางวัล 30 ล้านบาทเช่นกัน แต่ปรากฏว่าลอตเตอรี่หายไป,วันที่ 14 ธ.ค. 60 นายปรีชา พร้อมด้วย นางรัตนาภรณ์ สุภาทิพย์ หรือ เจ๊บ้าบิ่น ไปพบ พ.ต.อ.ภูมินทร์ พุ่มพันธุ์ม่วง ผกก.5 บก.ป. เพื่อให้ข้อเท็จจริงกับพนักงานสอบสวนของกองปราบฯ หลังจากก่อนหน้านี้ได้เชิญตัว ร.ต.ท.จรูญ ที่อ้างกรรมสิทธิ์เป็นผู้ถูกรางวัล 30 ล้านบาท มาสอบปากคำไปแล้ว,วันที่ 27 ธ.ค. 60 ร.ต.ท.จรูญ พร้อม นางลาวัลย์ วิมล ภรรยา และนายษิทรา เบี้ยบังเกิด เลขาธิการมูลนิธิทีมงานทนายประชาชน ทนายความ เดินทางเข้าพบ นายสมณ์ พรหมรส ผอ.สถาบันนิติวิทยาศาสตร์ เพื่อตรวจเก็บตัวอย่างดีเอ็นเอและลายนิ้วมือ ,วันที่ 19 ม.ค. 61 สถาบันนิติวิทยาศาสตร์ ยืนยันไม่สามารถตรวจสอบดีเอ็นเอได้ เนื่องจากมีดีเอ็นเอหลายคนปะปน อย่างไรก็ตาม ได้ตรวจพบรอยนิ้วมือของ ร.ต.ท.จรูญ 2 รอย ทั้งนิ้วก้อยซ้ายและหัวแม่มือซ้าย,ส่วน ครูปรีชา ยังไม่สามารถยืนยันรอยนิ้วมือได้ ทั้งนี้ ผลตรวจได้สิ้นสุดแล้วซึ่งได้ส่งลอตเตอรี่ให้กับกองสลาก และส่งผลให้ตำรวจในพื้นที่ จ.กาญจนบุรี ดำเนินการต่อ,ต่อมาวันที่ 31 ม.ค. 61 ตำรวจภาค 7 แถลงข่าวระบุว่า หวย 30 ล้านเป็นของ ครูปรีชา โดยตำรวจยืนยันพบหลักฐาน และพยานยืนยันว่า ร.ต.ท.จรูญ เป็นคนเก็บลอตเตอรี่ได้ และเตรียมแจ้งข้อหา ร.ต.ท.จรูญ ข้อหายักยอกทรัพย์, ,อย่างไรก็ตาม คดีหวย 30 ล้านได้รับความสนใจจากประชาชนเป็นอย่างมาก ซึ่งทาง พล.ต.อ.จักรทิพย์ ชัยจินดา ผู้บัญชาการตำรวจแห่งชาติ ได้ให้กองบัญชาการตำรวจสอบสวนกลาง นำโดย พล.ต.ท.ฐิติราช หนองหารพิทักษ์ ผู้บัญชาการตำรวจสอบสวนกลาง พล.ต.ต.กมล เหรียญราชา ผู้บังคับการกองบังคับการป้องกันปราบปรามการทุจริตและประพฤติมิชอบ และ พล.ต.ต.ไมตรี ฉิมเฉิด ผู้บังคับการกองปราบปราม เป็นผู้ดูแลคดีโดยตรง,วันที่ 9 มี.ค. 61 ตำรวจสั่งไม่ฟ้องดำเนินคดีกับ ร.ต.ท.จรูญ ซึ่งมี ครูปรีชา เป็นคนแจ้งความ โดยตำรวจได้ออกหมายจับ ครูปรีชา และ เจ๊บ้าบิ่น ข้อหาแจ้งความเท็จ พร้อมทั้งแจ้งข้อหากับ พล.ต.ต.สุทธิ พวงพิกุล อดีต ผบก.ภ.จ.กาญจนบุรี ในมาตรา 157 ละเว้น หรือปฏิบัติหน้าที่โดยมิชอบหรือทุจริต ,วันที่ 18 มี.ค. 61 อธิบดีอัยการสำนักงานคดีอาญาพร้อมคณะ มีมติไม่รับและส่งคืนสำนวนคดีหวย 30 ล้านบาทให้กองปราบ หลังส่งให้พิจารณา สั่งฟ้อง ครูปรีชา-เจ๊บ้าบิ่น ข้อหาแจ้งความเท็จ รวม 3 ข้อหา เพื่อให้ ป.ป.ช.ชี้มูลความผิดแทน เพราะขัดข้อกฎหมาย ก่อนส่งให้ศาลอาญาคดีทุจริตฯ พิจารณา เนื่องจากเห็นว่าการกระทำของผู้ต้องหาทั้ง 2 คน เป็นการสนับสนุน พล.ต.ต.สุทธิ บิดสำนวนคดี,วันที่ 5 เม.ย. 61 ครูปรีชา พร้อมทนายยื่นฟ้องคดีอาญาต่อ ร.ต.ท.จรูญ ในข้อหาลักทรัพย์ หรือยักยอกทรัพย์สิ่งของตกหล่น หรือรับของโจร โดยศาลได้นัดไต่สวนมูลฟ้องในวันที่ 4 มิ.ย. 61 เวลา 09.00 น.,อย่างไรก็ตาม จากมหากาพย์คดีนี้มีการฟ้องร้องตัวละครอื่นๆ ที่เกี่ยวข้องกับหวย 30 ล้าน เช่น ฟ้า กนกพรรณ หมวกไสว ซึ่งเป็นเพื่อนสนิทของครูปรีชา ดร.สุกิจ พูนศรีเกษม ดร.เทอดศักดิ์ เจียมกิจวัฒนา หรือแม้กระทั่งทนายทำคดีนี้อย่างทนายษิทรา ก็โดนฟ้องด้วยเช่นกัน,ปัจจุบัน คดีความที่ครูปรีชา เป็นโจทก์ และมี ร.ต.ท.จรูญ เป็นจำเลย มี 2 คดีด้วยกัน คือ 1. ข้อหาลักทรัพย์ หรือยักยอกทรัพย์สิ่งของตกหล่น หรือรับของโจร และ 2. ข้อหาฟ้องเท็จ ส่วนคดีแพ่งอีก 1 คดี คือข้อหา ละเมิดลาภมิควรได้ ซึ่งล่าสุดศาลได้สั่งจำหน่ายคดีเพื่อรอผลคดีอาญา โดยนัดอีกครั้งในวันที่ 12 ก.ย. 61 
อยากรู้ว่าแท้จริงแล้วเรื่องนี้จะมีจุดจบอย่างไร แต่ที่รู้ๆ งานนี้จะต้องมีฝ่ายใดฝ่ายหนึ่งที่โกหก และเล่นละครได้อย่างแนบเนียน  
หวย 30 ล้าน,ปรีชา ใคร่ครวญ,จรูญ วิมูล,ษิทรา เบี้ยบังเกิด,หวยหายเมืองกาญจน์,ข่าวทั่วไป